Ptiliola

Ptiliola er en slekt av bittesmå biller som hører til familien fjærvinger (Ptiliidae).

Utseende 
Små (gjerne ca. 1 millimeter), avlange, ganske blanke, lysbrunlige fjærvinger. Antennene er 11-leddete, de tre ytterste leddene danner en avlang klubbe, de tre leddene inennfor disse er ganske tynne. Hodet er kort og bredt. Pronotum er rundet, ytterkantene av pronotum og dekkvingene danner ikke en kontinuerlig kurve. Dekkvingene er rundede og hvelvede. Føttene består av to ganske korte, indre ledd og et nålefint, tredje ledd.

Levevis 
Fjærvinger finnes ofte i tilknytning til ulike slags råtnende materiale, som løvstrø, kompost og møkk. Andre arter lever knyttet til spesielle sopp-arter. Fjærvingebillene er ofte svært tallrike i løvstrø, men fordi de er så små kreves det spesielle innsamlingsmetoder for å få tak i dem.

Utbredelse 
Slekten er utbredt i Europa og Nord-Amerika, og også i det sørlige Afrika.

Systematisk inndeling 
Slekten må ikke foveksles med Ptiliolum, som er en annen slekt.
 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien fjærvinger, Ptiliidae Heer, 1843
 Underfamilien fjærvinger, Ptiliinae
 Stammen Ptiliini
 Slekten Ptiliola Haldeman, 1848
 Ptiliola brevicollis Matthews, A., 1860 - finnes i Norge
 Ptiliola collani Mäklin, 1853
 Ptiliola flammifera Młynarski, 1985
 Ptiliola flava Darby, 2018
 Ptiliola fulva Johnson, 2008
 Ptiliola kunzei (Heer, 1841) - finnes i Norge
 Ptiliola minutissima  Darby, 2018
 Ptiliola problematica  Darby, 2018
 Ptiliola semitaria  Darby, 2018

Referanser

Kilder 
Hall, W.E. 1995. Ptiliidae, Featherwing beetles i Tree of life.

Eksterne lenker 

 

Biller formelt beskrevet i 1848
Fjærvinger
Dyr formelt beskrevet av Samuel Stehman Haldeman